21973A0630(01)



PROTOCOL SUPLIMENTAR

la Acordul de asociere dintre Comunitatea Economică Europeană și Turcia ca urmare a aderării la Comunitate a noi state membre

MAJESTATEA SA REGELE BELGIENILOR,

PREȘEDINTELE REPUBLICII FEDERALE GERMANIA,

PREȘEDINTELE REPUBLICII FRANCEZE,

PREȘEDINTELE REPUBLICII ITALIENE,

ALTEȚA SA REGALĂ MARELE DUCE DE LUXEMBURG,

MAJESTATEA SA REGINA ȚĂRILOR DE JOS,

șefi de stat ai părților contractante la Tratatul de instituire a Comunității Economice Europene, denumite în continuare „state membre originare”,

MAJESTATEA SA REGINA DANEMARCEI,

PREȘEDINTELE IRLANDEI,

MAJESTATEA SA REGINA REGATULUI UNIT AL MARII BRITANII ȘI IRLANDEI DE NORD,

șefi de stat ai părților care aderă la Tratatul de instituire a Comunității Economice Europene, denumite în continuare „noi state membre”,

și

părți contractante la Tratatul privind aderarea la Comunitatea Economică Europeană și la Comunitatea Europeană a Energiei Atomice a Regatului Danemarcei, Irlandei și Regatului Unit al Marii Britanii și Irlandei de Nord, semnat la Bruxelles la data de 22 ianuarie 1972, denumit în continuare „tratat de aderare”,

și

CONSILIUL COMUNITĂȚILOR EUROPENE,

pe de-o parte, și

PREȘEDINTELE REPUBLICII TURCIA,

pe de altă parte,

DECID de comun acord să procedeze la adaptarea Acordului de asociere dintre Comunitatea Economică Europeană și Turcia, denumit în continuare „acord de asociere”, inclusiv a Protocolului adițional și a Protocolului financiar, necesară ca urmare a aderării la Comunitate a Regatului Danemarcei, Irlandei și Regatului Unit al Marii Britanii și Irlandei de Nord,

MAJESTATEA SA REGELE BELGIENILOR, pe:

Dl Renaat VAN ELSLANDE,

Ministrul Afacerilor Externe;

MAJESTATEA SA REGINA DANEMARCEI, pe:

Dl Niels ERSBØLL,

Ambasador, reprezentant permanent;

PREȘEDINTELE REPUBLICII FEDERALE GERMANIA, pe:

Dl U. LEBSANFT,

Ambasador, reprezentant permanent;

Dl Otto SCHLECHT,

Secretar de stat în cadrul Ministerului Afacerilor Economice;

PREȘEDINTELE REPUBLICII FRANCEZE, pe:

Dl de LIPKOWSKI,

Secretar de stat în cadrul Ministerului Afacerilor Externe;

PREȘEDINTELE IRLANDEI, pe:

Dl J. KEATING,

Ministrul industriei și comerțului;

PREȘEDINTELE REPUBLICII ITALIENE, pe:

Dl Mario PEDINI,

Subsecretar de stat în cadrul Ministerului Afacerilor Externe;

ALTEȚA SA REGALĂ MARELE DUCE DE LUXEMBURG, pe:

Dl Jean DONDELINGER,

Ambasador, reprezentant permanent;

MAJESTATEA SA REGINA ȚĂRILOR DE JOS, pe:

Dl L. BRINKHORST,

Secretar de stat pentru afaceri externe;

MAJESTATEA SA REGINA REGATULUI UNIT AL MARII BRITANII ȘI IRLANDEI DE NORD, pe:

Dl DAVIES,

Cancelar al Ducatului de Lancaster;

CONSILIUL COMUNITĂȚILOR EUROPENE, pe:

Dl Renaat VAN ELSLANDE,

Președintele Consiliului;

Sir Christopher SOAMES,

Vicepreședintele Comisiei;

PREȘEDINTELE REPUBLICII TURCIA, pe:

Dl Umit Halûk BAYULKEN,

Ministrul Afacerilor Externe;

AU CONVENIT după cum urmează:

Articolul 1

Regatul Danemarcei, Irlanda și Regatul Unit al Marii Britanii și Irlandei de Nord devin părți la Acordul de asociere dintre Comunitatea Economică Europeană și Turcia și, de asemenea, la declarațiile anexate Actului Final, semnat la Ankara la data de 12 septembrie 1963, și la cele anexate Actului Final semnat la Bruxelles la data de 23 noiembrie 1970.

TITLUL I

Măsuri de adaptare

Articolul 2

Textele Acordului de asociere, inclusiv protocoalele care fac parte integrantă din acesta și, de asemenea, declarațiile menționate la articolul 1, redactate în limbile engleză și daneză și anexate prezentului protocol, sunt autentice în aceleași condiții ca și textele originale.

Articolul 3

Articolul 12 alineatul (4) din Protocolul adițional se înlocuiește cu următoarele dispoziții:

Articolul 4

(1) În sensul articolului 12, articolului 22 alineatele (2) și (5) și articolului 25 din Protocolul adițional, la calculul nivelului importurilor din Comunitate care trebuie luat în considerare, se includ, în importurile din Comunitate în componența inițială, importurile Turciei din noile state membre în perioada respectivă.

Cu toate acestea, în sensul articolului 22 alineatul (2) din Protocolul adițional, această regulă se aplică numai pentru creșterile gradului de liberalizare consolidată pe care Turcia urmează să le efectueze după 1 ianuarie 1976.

(2) La intrarea în vigoare a prezentului protocol, Turcia poate aduce modificări la lista liberalizată transmisă în conformitate cu articolul 22 alineatul (4) din Protocolul adițional, cu condiția ca:

Valoarea importurilor din Comunitate afectată de aceste modificări se deduce din valoarea totală a importurilor menționate la articolul 12 alineatul (3) primul paragraf din Protocolul adițional.

Turcia notifică Consiliului de asociere măsurile luate în conformitate cu dispozițiile de mai sus.

Articolul 5

Articolul 29 alineatul (1) din Acordul de asociere se înlocuiește cu textul următor:

Articolul 6

Examinările periodice prevăzute la articolul 35 alineatul (3) din Protocolul adițional sunt anticipate cu un an.

Articolul 7

Volumele anuale ale contingentelor tarifare prevăzute pentru Turcia la articolul unic alineatul (1) din anexa 1 și la articolul 1 alineatul (2) din anexa 2 la Protocolul adițional se majorează la:

Produse petroliere rafinate (pozițiile și subpozițiile nr. 27.10, 27.11, 27.12, ex 27.13 B, 27.14 C din Tariful Vamal Comun): … 340 000 tone.

Fire de bumbac, necondiționate pentru vânzarea cu amănuntul (poziția nr. 55.05 din Tariful Vamal Comun): … 390 tone.

Alte țesături din bumbac (poziția nr. 55.09 din Tariful Vamal Comun): … 1 390 tone.

Articolul 8

Suma de 242 milioane unități de cont înlocuiește suma de 195 milioane unități de cont din articolul 3 alineatul (2) din Protocolul financiar din 23 noiembrie 1970.

TITLUL II

Măsuri tranzitorii

Articolul 9

(1) Reducerile taxelor vamale și taxelor cu efect echivalent prevăzute de Acordul de asociere se aplică în noile state membre în conformitate cu procentajele și calendarul stabilit, la intrarea în vigoare a prezentului protocol. Cu toate acestea, ratele rezultate din aplicarea acestor reduceri în ceea ce privește anexele 2 și 6 la Protocolul adițional nu pot fi în nici un caz mai mici decât cele aplicate de către noile state membre Comunității în componența inițială.

(2) Prin derogare de la alineatul (1), în ceea ce privește produsele cuprinse în anexa 1, taxe vamale egale cu taxele aplicate statelor membre altele decât Regatul Unit pot fi aplicate Turciei de către Irlanda până la 31 decembrie 1975.

(3) Ratele pe baza cărora noile state membre aplică Turciei reducerile prevăzute la alineatul (1) trebuie să fie cele pe care acestea le aplică în momentul respectiv țărilor terțe.

(4) Prin derogare de la alineatele precedente, în cazul în care aplicarea acestor dispoziții are ca rezultat mișcări tarifare care diferă provizoriu de alinierea la taxa finală, Danemarca, Irlanda și Regatul Unit își pot menține propriile taxe vamale până în momentul în care nivelul acestor taxe este atins în cadrul alinierii la taxa finală sau, după caz, pot aplica taxe rezultând dintr-o aliniere ulterioară îndată ce această aliniere atinge sau depășește nivelul respectiv.

Articolul 10

Noile state membre își aliniază taxele vamale cu caracter fiscal sau elementul fiscal al acestor taxe, aferente produselor cuprinse în anexa II, la taxele prevăzute în Acordul de asociere, aplicând Turciei același tratament ca și cel aplicat altor state membre.

Articolul 9 se aplică elementului de protecție al acestor taxe.

Articolul 11

(1) În ceea ce privește noile state membre, Turcia reduce diferența dintre taxele vamale și taxele cu efect echivalent pe care le aplică țărilor terțe și cele pe care le aplică Comunității în componența inițială, în temeiul Acordului de asociere, prin tranșe de 20 %, după următorul calendar:

(2) În cazul în care prezentul protocol intră în vigoare după 1 ianuarie 1974, Turcia aplică noilor state membre nivelul de aliniere rezultat din calendarul indicat la alineatul (1) la data intrării în vigoare.

(3) În cazul modificării calendarului sau a ritmului de reducere prevăzute pentru eliminarea taxelor vamale și a taxelor cu efect echivalent aplicate de către noile state membre Comunității în componența inițială, Consiliul de asociere adoptă măsurile necesare pentru a ține seama de aceste schimbări.

(4) Consiliul de asociere poate adopta măsurile necesare pentru a asigura că reducerile pe care Turcia le aplică noilor state membre coincid cu scadențele prevăzute de Protocolul adițional.

Articolul 12

Tratamentul preferențial prevăzut de Protocolul adițional se aplică, de asemenea, mărfurilor fabricate în Turcia utilizând produse dintr-un stat membru originar sau dintr-un nou stat membru care nu se aflau în liberă circulație în Turcia.

Aplicarea acestor dispoziții mărfurilor menționate într-un nou stat membru sau într-unul din statele membre originare poate fi, totuși, supusă perceperii în Turcia a unei impuneri atât timp cât taxele vamale și taxele cu efect echivalent aplicate în comerțul dintre statele membre și Turcia sunt diferite de cele aplicate în comerțul dintre statele membre originare și noile state membre.

Articolul 3 din Protocolul adițional se aplică mutatis mutandis.

Articolul 13

(1) Regimurile de import aplicate de Irlanda pentru produsele cuprinse în anexa III se elimină în ceea ce privește Turcia până la, după caz, 1 iulie 1975 și respectiv 1 ianuarie 1985, în conformitate cu procedurile care se adoptă de către Consiliul de asociere.

(2) Până la 31 decembrie 1974, importurile în Regatul Unit de produse din Turcia enumerate în anexa IV la prezentul protocol pot fi limitate la următoarele contingente anuale:

Articolul 14

În cursul perioadei care expiră la 1 iulie 1977, contingentele tarifare prevăzute la articolul 1 alineatul (2) din anexa 2 la Protocolul adițional se repartizează după cum urmează:

Fire din bumbac necondiționate pentru vânzarea cu amănuntul (poziția nr. 55.05 din Tariful Vamal Comun):

Alte țesături din bumbac (poziția nr. 55.09 din Tariful Vamal Comun):

Articolul 15

(1) În cursul perioadei menționate la articolul 14, prețul minim prevăzut la articolul 4 alineatul (3) din anexa 6 la Protocolul adițional se calculează în noile state membre ținând seama de incidența taxelor pe care acestea le aplică în momentul respectiv față de țările terțe.

(2) În cursul aceleiași perioade, taxele, componentele variabile și fixe menționate în anexa 6 la Protocolul adițional se calculează în noile state membre ținând seama de ratele pe care acestea le aplică în momentul respectiv în cazul țărilor terțe.

TITLUL III

Dispoziții finale

Articolul 16

Prezentul protocol și anexele la acesta fac parte integrantă din Acordul de asociere dintre Comunitatea Economică Europeană și Turcia.

Articolul 17

(1) Prezentul protocol se ratifică de statele semnatare în conformitate cu normele lor constituționale și se încheie valabil în ceea ce privește Comunitatea printr-o decizie a Consiliului Comunităților Europene adoptată în conformitate cu dispozițiile Tratatului de instituire a Comunității și notificată celorlalte părți contractante.

Instrumentele de ratificare și actul de notificare a încheierii sunt schimbate la Bruxelles.

(2) Prezentul protocol intră în vigoare în prima zi a lunii următoare datei schimbului instrumentelor menționate la alineatul (1).

Articolul 18

Prezentul protocol este redactat în dublu exemplar în limbile daneză, engleză, franceză, germană, italiană, olandeză și turcă, fiecare dintre aceste texte fiind autentic.

Til bekræftelse heraf har undertegnede befuldmægtigede underskrevet denne supplerende Protokol.

Zu Urkund dessen haben die unterzeichneten Bevollmächtigten ihre Unterschriften unter dieses Ergänzungsprotokoll gesetzt.

In witness whereof, the undersigned Plenipotentiaries have affixed their signatures below this Supplementary Protocol.

En foi de quoi, les plénipotentiaires soussignés ont apposé leurs signatures au bas du présent protocole complémentaire.

In fede di che, i plenipotenziari sottoscritti hanno apposto le loro firme in calce al presente protocollo complementare.

Ten blijke waarvan de ondergetekende gevolmachtigden hun handtekening onder dit Aanvullend Protocol hebben gesteld.

Bunun belgesi olarak, asagida adlari yazili tam yetkili temsilciler bu Tamamlayici Protokol'un altina imzalarini atmislardir.

Udfærdiget i Ankara,

den tredivte juni nitten hundrede og treoghalvfjerds.

Geschehen zu Ankara am dreißigsten Juni neunzehnhundertdreiundsiebzig.

Done at Ankara on this thirtieth day of June, one thousand nine hundred and seventy-three.

Fait à Ankara, le trente juin mil neuf cent soixante-treize.

Fatto a Ankara, addì trenta giugno millenovecentosettantatré.

Gedaan te Ankara, de dertigste juni negentienhonderd drieënzeventig.

Ankara'da, otuz Haziran bin dokuz yüz yetmis üç gününde yapilmistir.

Pour Sa Majesté le Roi des Belges Voor Zijne Majesteit de Koning der Belgen

For Hendes Majestæt Dronningen af Danmark

Für den Präsidenten der Bundesrepublik Deutschland

Pour le Président de la République française

For the President of Ireland

Per il Presidente della Repubblica italiana

Pour Son Altesse Royale le grand-duc de Luxembourg

Voor Hare Majesteit de Koningin der Nederlanden

For Her Majesty the Queen of the United Kingdom of Great Britain and Northern Ireland

For Rådet for De europæiske Fællesskaber Im Namen des Rates der Europäischen Gemeinschaften For the Council of the European Communities Pour le Conseil des Communautés européennes Per il Consiglio delle Comunità europee Voor de Raad der Europese Gemeenschappen